CELEX: 32018D1938
Language: hr
Date: 2018-09-18 00:00:00
Title: Odluka Vijeća (EU) 2018/1938 od 18. rujna 2018. o stajalištu koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u pogledu donošenja preporuke o odobrenju produženja akcijskog plana EU-Maroko kojim se uspostavlja napredni status (2013.–2017.)

11.12.2018   
               
               
                  HR
               
               
                  Službeni list Europske unije
               
               
                  L 314/38
               
            
         ODLUKA VIJEĆA (EU) 2018/1938
         od 18. rujna 2018.
         o stajalištu koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u pogledu donošenja preporuke o odobrenju produženja akcijskog plana EU-Maroko kojim se uspostavlja napredni status (2013.–2017.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Euromediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (1) (dalje u tekstu „Sporazum”), potpisan je 26. veljače 1996. i stupio je na snagu 1. ožujka 2000. (2).
                  
               
                     (2)
                  
                  
                     U skladu s člankom 80. Sporazuma Vijeće za pridruživanje osnovano Sporazumom ovlašteno je donositi odluke i preporuke.
                  
               
                     (3)
                  
                  
                     Vijeće za pridruživanje donijelo je 16. prosinca 2013. preporuku u pogledu provedbe akcijskog plana EU-Maroko kojim se uspostavlja napredni status (2013.–2017.) (3) (dalje u tekstu „akcijski plan”).
                  
               
                     (4)
                  
                  
                     Kako bi se osigurao kontinuitet akcijskog plana i budućih prioriteta partnerstva, Vijeće za pridruživanje trebalo bi razmjenom pisama donijeti preporuku o odobrenju produženja akcijskog plana.
                  
               
                     (5)
                  
                  
                     Budući da odluka proizvodi pravne učinke, primjereno je utvrditi stajalište koje u ime Unije treba zauzeti u okviru Vijeća za pridruživanje u pogledu donošenja preporuke o odobrenju produženja akcijskog plana.
                  
               
                     (6)
                  
                  
                     Produženje akcijskog plana bit će temelj odnosa EU-a i Maroka u tekućoj godini te će se njime omogućiti vođenje razgovora o utvrđivanju smjera i novih prioriteta partnerstva između EU-a i Maroka u nadolazećim godinama,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u pogledu donošenja odluke o odobrenju jednogodišnjeg produženja, počevši od dana isteka, akcijskog plana EU-Maroko kojim se uspostavlja napredni status (2013.–2017.) temelji se na nacrtu preporuke priloženom ovoj Odluci.
         
         
            Članak 2.
            Ova je Odluka upućena Komisiji i Visokom predstavniku.
         
         
            Sastavljeno u Bruxellesu 18. rujna 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  SL L 70, 18.3.2000., str. 2.
         
         
            (2)  Odluka Vijeća i Komisije 2000/204/EZ, EZUČ od 26. siječnja 2000. o sklapanju Euromediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroko, s druge strane (SL L 70, 18.3.2000., str. 1.).
         
            (3)  Preporuka br. 1/2013 Vijeća za pristupanje EU-Maroko od 16. prosinca 2013. o provedbi akcijskog plana Europske politike susjedstva EU-Maroko kojim se uspostavlja napredni status (2013.–2017.) (SL L 352, 24.12.2013., str. 78.).
      
      
         
            NACRT
            PREPORUKA br. 1/2018 VIJEĆA ZA PRIDRUŽIVANJE EU-MAROKO
            od …
            o odobrenju jednogodišnjeg produženja akcijskog plana EU-Maroko kojim se uspostavlja napredni status (2013.–2017.)
            VIJEĆE ZA PRIDRUŽIVANJE EU-MAROKO,
            uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (1),
            budući da:
            
                        (1)
                     
                     
                        Euromediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (dalje u tekstu „Sporazum”) stupio je na snagu 1. ožujka 2000.
                     
                  
                        (2)
                     
                     
                        U skladu s člankom 80. Sporazuma, Vijeće za pridruživanje ovlašteno je donositi preporuke koje smatra potrebnim za ostvarenje ciljeva Sporazuma.
                     
                  
                        (3)
                     
                     
                        U skladu s člankom 90. Euromediteranskog sporazuma stranke poduzimaju sve opće ili posebne mjere potrebne kako bi ispunile svoje obveze na temelju Sporazuma i kako bi osigurale ostvarivanje ciljeva utvrđenih u Sporazumu.
                     
                  
                        (4)
                     
                     
                        Člankom 10. poslovnika Vijeća za pridruživanje predviđa se mogućnost donošenja preporuka pisanim postupkom između zasjedanja.
                     
                  
                        (5)
                     
                     
                        Produženje akcijskog plana EU-Maroko kojim se uspostavlja napredni status (2013.–2017.) bit će temelj odnosa EU-a i Maroka u tekućoj godini te će se njime omogućiti početak pregovora o utvrđivanju smjera te novih prioriteta partnerstva između EU-a i Maroka u nadolazećim godinama,
                     
                  PREPORUČUJE:
            
               Jedini članak
               Vijeće za pridruživanje pisanim postupkom preporučuje jednogodišnje produženje akcijskog plana EU-Maroko kojim se uspostavlja napredni status (2013.–2017.).
            
            
               Sastavljeno u …
               
                  
                     Vijeće za pridruživanje EU-Maroko
                  
                  
                     Predsjednik
                  
               
            
            
               (1)  SL L 70, 18.3.2000., str. 2.